1. Moo fiɛɛ Matsɛ Yemi sane daa
Kɛ ha adesahi tsuo.
O kɛ o tsui tsuo nɛ suɔ nɔmlɔ,
Tsɔɔ he si bali ní daa.
Fiɛɛmi ji he blɔ ngua kɛ ha wɔ;
Wa bua jɔ kaa wa maa fiɛɛ daa.
Moo ye Mawu biɛ he odase
Kɛ tsɔɔ adesahi tsuo daa.
(NƆ HEMI)
Yaa o hɛ mi konɛ o
kɛ kã nɛ fiɛɛ ngɛ je kɛ wɛ.
Yaa o hɛ mi, moo ye Tsɛ Yehowa
anɔkuale daa.
2. To kpahi kɛ Kristo nyɛmimɛ
Kɛ kã yaa a hɛ mi daa.
Jokuɛwi, nikɔtɔmahi tsuo
Ngɛ anɔkuale blɔ nɔ.
Fiɛɛmi ji he blɔ ngua kɛ ha wɔ;
Wa jeɔ wa tsui mi tsuo kɛ fiɛɛ.
Ha waa ba wa je mi saminya,
Nɛ́ Mawu bua nɛ jɔ wa he.
(NƆ HEMI)
Yaa o hɛ mi konɛ o
kɛ kã nɛ fiɛɛ ngɛ je kɛ wɛ.
Yaa o hɛ mi, moo ye Tsɛ Yehowa
anɔkuale daa.